两军师隔江斗智・碧玉箫
作者：无名氏
朝代：元

paragraphs: 这也是天数合该，姻缘线牵来。
夫妻有情怀，永远得和谐。
愿皇图万万载，保封疆弭祸灾。
御酒酾，宫花戴，长似这筵前宴乐无妨碍。
(诸葛亮云)您众将跪下者，听主公与你叙功赐赏。
(词云)贫道本垅上遗民，遇明主三顾殷勤。
在军中运筹决策，长则是羽扇纶巾。
借荆州暂屯人马，奈东吴索取频频。
屡设计皆为参透；故遣使议结姻亲。
赚过江阴图谋害，锦囊至立送回轮。
张翼德虽然粗鲁，翠鸾车假作夫人。
将周瑜当场耻辱，箭疮裂一命难存。
关云长雄略盖世，赵子龙大胆包身。
便刘封不曾临阵，往来间亦有功勋。
玄德公汉朝枝叶，孙小姐出自名门。
正相应天缘匹配，排筵席庆贺长春。
诸将佐加官赐赏，一齐的拜谢皇恩。
(众谢科)(正旦云)俺玄德公呵。
(唱)。